"อภิรักษ์" ลุยตรวจฟาร์มไก่ ด่านกักกันสัตว์ฝั่งตะวันออกเมื่อเวลา 13.45 น. นายอภิรักษ์ โกษะโยธิน ผู้ว่าราชการกรุงเทพมหานคร (กทม.) นำคณะสื่อมวลชน ตรวจเยี่ยมด่านควบคุมการเคลื่อนย้ายสัตว์ปีก สุวินทวงศ์ เขตหนองจอก ฟาร์มเลี้ยงไก่ที่ได้มาตรฐานในเขตมีนบุรี ได้แก่ สุจิตราฟาร์ม ซึ่งเป็นฟาร์มมาตรฐานขนาดใหญ่ เลี้ยงไก่เนื้อประมาณ 25,000 ตัว และประดิษฐ์ฟาร์ม เขตคลองสามวาซึ่งเป็นฟาร์มกึ่งมาตรฐาน เลี้ยงไก่ประมาณ 2,700 ตัว เพื่อเป็นการป้องกันและตรวจสอบมาตรการเฝ้าระวังไข้หวัดนกในพื้นที่นายอภิรักษ์ เปิดเผยว่า พื้นที่ฝั่งตะวันออกของกทม. ถือว่ามีการเลี้ยงสัตว์ปีกเป็นจำนวนมาก ซึ่งพื้นที่ดังกล่าวมีการตั้งด่านกักกันสัตว์ปีกที่จะมีการนำเข้ามาจาก จ.ฉะเชิงเทรา จากสถิติตั้งแต่ปลายเดือน ธ.ค. 49 - ม.ค. 50 พบว่าจะมีการเคลื่อนย้ายสัตว์ปีกผ่านด่านประมาณ 5,000,000 ตัว/เดือน และมีการขนส่งไข่ไก่จำนวน 27,000,000 ฟอง/เดือน ทั้งนี้ขั้นตอนในการตรวจของด่านกักกันสัตว์นั้น ผู้เคลื่อนย้ายจะต้องมีใบอนุญาตจากปศุสัตว์ในพื้นที่ หากไม่มีใบอนุญาตด่านจะกักกันสัตว์ปีกทั้งหมดไว้ 21 วัน รวมทั้งจะต้องมีการตรวจหาเชื้อหวัดนก และหากพบว่าสัตว์ติดเชื้อจะต้องทำลายทันที
ใครเป็นผู้ว่าราชการกรุงเทพมหานคร (กทม.) 
นายอภิรักษ์ โกษะโยธิน